dh-unibe/image-text_koenigsfelden-charters-post-1500 huggingface dataset:
Wir, Agnes, von gottes gnaden wilent chùnegnne ze Ungˀn, ✳ vergehen und tuͦn chunt ✳ allen den, die diesen brief ansehent oder
hoͤrent lesen, nu oder har nach, ✳ das wir unsers lieben bruͦders hˀtzog Alb̄r gennst und guͦten willen haben, ✳ daz wir
mit den guͤtern, so wir in dem Eigen und in Swendi mit unsˀm eigen guͦte erloͤset haben, ✳ unser gesinde und unser guͦtē
frùnde usrichten und vˀsehen mùgen, ✳ und da von, so schaffen un̄ ordenen wir unsˀm getrùwen diener Jocob, unsˀm camerkencht, ✳ ein march geltes ze einem rechten lipgedinge uf den guͤtern, so hie nach gescriben stant: ✳ dez ersten uf den
zenden in Swendi siben stuk an korne ✳ und fùnfzehen schilling phennīg, ✳ und uf Rychentzē von Bruneg guͦt
fùnf viertel roggen, ✳ und uf Ruͦduͦlfs Sangliz guͦt ein viertel roggen, ✳ also beschaidenlich, daz er die selbē
gùlte haben und niessen sol, alle die wile und er lebet, ✳ und sol in nieman dar an sumen noch hindern.
und swenne er nicht enist, so sol dù vorgenant gùlte gàntzlich und gar lideglich wider an ùns vallen,
ald aber an die herschaft, ob wir nicht en wˀen. ✳ und dez zuͦ einem waren offenne urchùnde, so geben
wir im disen brief, besigelt mit ùnsˀm insigel, ✳ der gegeben ist ze Chùngesfelt ✳ an sant Gregorien
tag, ✳ in dem jare, do man zalte von Christus gebùrte drùzehenhundert jar, dar nach in dem vierden
und fùnfzigosten jar. ✳
Königsf. 252
Kgsf. 252
Staatsarchiv
AARGAU
diz ist ein brief umbe ein marck geltes
uffe gewissen guͤtˀn ✳ die Joclin geluhen ist
vō dˀ kùnginne vō Ungˀn ✳
xxxij
im ampt ✳ Eig₎ und Schwendi
✳ K ✳
✳ D ✳ 54 ✳